 Mheshimiwa Rais, zaidi ya kuwasikiliza hakusita kuwaahidi kushughulikia tatizo hilo na kuamua kuthibitisha hilo katika hotuba yake, aliyoitoa wakati akiwahutubia wananchi wa Arumeru, kwenye mkutano wa hadhara uliofanyika kwenye viwanja vya shule ya msingi Olmringaringa kata ya Kimnyaki, mara baada ya kuweka jiwe la msingi kwenye visima 20, vitakavyotumika kupeleka maji katika maeneo ya Jiji la Arusha, kupitia mradi mkubwa wa maji wenye kugharimu shilingi bilioni 520. 